И на последно място, заинтересованата страна заяви, че няма основания за оценка на свободния им капацитет да се използва процентът на използване на капацитета (70 %) и че той е твърде общ, за да бъде от значение за пазара на Съюза.
 (64)
 В отговор на тези твърдения Комисията посочи, че се е позовала на проверените данни, предоставени от включените в извадката производители износители, както и на данните, декларирани от оказалите съдействие дружества. Както е посочено в съображение 56 по-горе, Комисията изчисли свободния капацитет на оказалите съдействие дружества въз основа на предоставените от тях данни и получи свободен капацитет от 12 милиона единици и 87 % използване на капацитета (19). По сходен начин бе използван и декларираният от страна на оказалите съдействие дружества производствен обем, а именно 91 804 845 единици.
 (65)
 Същевременно в съображение 57 също така се посочва, че тези цифри отразяват само част от общия производствен и свободен капацитет на КНР. Съвкупният производствен обем на четирите включени в извадката групи представлява само 33 % от общия изчислен производствен обем в КНР (20). Поради тази причина и с цел да получи цялостна картина, Комисията трябваше да прегледа наличната информация по отношение на цялата територия на КНР. В тази връзка се посочва, че противно на твърдението на заинтересованата страна CCCME е била информирана, че данните ѝ относно китайския производствен капацитет и процента на използване на капацитета не могат да бъдат взети предвид, тъй като не са подкрепени с доказателства. На CCCME е била предоставена възможност да предостави доказателства в подкрепа на данните, но тя не се е възползвала от нея. Поради това заключението, че данните, предоставени от CCCME за китайския производствен капацитет и процента на използване на капацитета не могат да бъда използвани, се запазва.
 (66)
 Твърдението, че процентите на използване на капацитета, установени за четирите включени в извадката групи, трябва да се използват за многобройните неоказали съдействие дружества също не може да бъде прието. На първо място, логично е да се предположи, че процентът на използване на капацитета на по-големите групи производители (от които е съставена извадката) е много по-висок от този на по-малките производители, които са по-голямата част от неоказалите съдействие дружества (21). На второ място, процентите на използване на капацитета, установени за четирите включени в извадката групи през 2012 г. (89 %), са надвишили значително оценката за цялата територия на държавата, включена в доклада „Global and China Automotive Wheel Industry Report 2012—2013“ за същия период (а именно 70 %). Разминаванията между двете цифри показват, че данните за четирите включени в извадката групи не могат да бъдат счетени за представителни за останалата част от КНР, макар и да са приети и използвани за заключенията, направени за техните дружества.
 (67)
 В отговор на твърдението в съображение 61 се пояснява, че производственият капацитет и процентите на използване на капацитета не могат да бъдат определяни поотделно за сегмента на производителите на оригинално оборудване и за сегмента на следпродажбения пазар. Колелата, предназначени за сегмента на производителите на оригинално оборудване и за сегмента на следпродажбения пазар, често са произвеждани от едни и същи